cyanic-selkie/wikianc huggingface dataset:
Damir Ryspajev
Damir Muratuli Ryspajev (, Damïr Muratulı Rıspaev;, Damir Muratovitš Ryspajev (sukunimi syntyessään Muhangalijev); s. 25. huhtikuuta 1995 Öskemen, Kazakstan) on kazakstanilainen jääkiekkoilija, joka pelaa Kazakstanin mestaruusarjaa Nomad Astanassa. Hän on pelipaikaltaan hyökkääjä, mutta osaa pelata myös puolustajana. Ryspajev laukoo oikealta. Hänet on tunnettu pelityyliltään tappelijana. Ryspajev sai elokuussa 2016 harjoitusottelussa kiinalaista KHL-joukkue Kunlun Red Staria vastaan pelatun ottelun väkivaltaisuuksiensa vuoksi elinikäisen pelikiellon KHL:ään 18. elokuuta 2016, joka kuitenkin peruttiin 26. joulukuuta 2017
Seuraura
Ryspajev on Torpedo Ust-Kamenogorskin kasvatti. Hän pelasi ensimmäiset miesten pelinsä kuitenkin vain 16-vuotiaana Barys Astanan kakkosjoukkueessa Kazakstanin mestaruussarjassa kaudella 2011–2012. Kaudeksi 2012–2013 Ryspajev siirtyi Venäjän nuorten sarja MHL:n kazakstanilaisjoukkue Snežnyje Barsy Astanaan. Hän sijoittui 119 minuutillaan sarjan jäähypörssissä yhdeksänneksi. Kaudesta 2013–2014 Ryspajev pelasi noin puolet Kazakstanin mestaruussarjan Berkut Karagandassa. Hän jakoi sarjan jäähypörssin viidennen sijan Arlan Kokshetaun Daniel Hančákin kanssa 97 minuutillaan.
Kaudella 2014–2015 Ryspajev nousi Barys Astanan KHL-joukkueeseen, jossa hän pelasi seitsemän runkosarjaottelua ilman tehopisteitä ja keräten jopa 83 jäähyminuuttia. Ryspajev pelasi kauden aikana miesten pelejä myös kuuden ottelun verran Kazakstanin mestaruussarjan Nomad Astanassa. Hän tappeli KHL:n puolella lähes aina jäälle päästyään entisenä NHL-tappelijana tunnetun Barysin päävalmentaja Andrei Nazarovin alaisuudessa. Kaudella 2015–2016 Ryspajev palasi taas tuttuun pelityyliinsä, kun Nazarov palasi joukkueen luotsiksi erotetun Erlan Sagymbajevin tilalle lokakuussa 2015. Ryspajev keräsi 16 runkosarjaottelussa peräti 111 jäähyminuuttia. Hän vahvisti kevätkaudella taas myös Nomadia.
8. elokuuta 2016 Barys Astanan President of Kazakhstan´s Cupissa pelatussa harjoitusottelussa KHL:n kiinalaista laajennusjoukkue Kunlun Red Staria vastaan Ryspajev syyllistyi jo ottelun kolmannella minuutilla poikkeukselliseen ylilyöntiin tyrmättyään ensin Tomáš Marcinkon nyrkillä jäänpintaan. Marcinko sai tilanteesta aivotärähdyksen. Tämän jälkeen Ryspajev hyökkäsi muiden jäällä olleiden Kunlunin pelaajien, Vitali Zotovin, Aleksandr Mikulovitšin ja Rudi Yingin kimppuun. Sitten hän yritti lyödä vielä vastustajan vaihtoaitioissa olleita pelaajia, kunnes tuomarit saivat Ryspajevin rauhoitettua. Myös muita jäällä olleita Barysin pelaajia haki tappelua. Kunlunin päävalmentaja Vladimir Jurzinov Jr. päätti kuitenkin käskeä joukkueensa pukukoppiin ja keskeyttää ottelun Barysin pelaajien väkivaltaisuuden vuoksi. Kunlun tuomittiin häviämään ottelu lukemin 0–5. Seuraavana päivänä KHL asetti Ryspajevin pelikieltoon toistaiseksi. Kunlunin toimitusjohtaja Vladimir Kretšin kertoi seuran tekevän tilanteesta tutkintapyynnön Kazakstanin poliisille. 18. elokuuta 2016 KHL päätti asettaa Ryspajevin elinikäiseen pelikieltoon liigassa.
Ryspajev palasi kaudeksi 2016–2017 Nomad Astanaan. Hän voitti kauden päätteeksi Kazakstanin-mestaruuden.
Ryspajevin KHL-pelikielto kumottiin 26. joulukuuta 2017. Hän solmi vuoden 2017 lopussa kauden loppuun ulottuvan sopimuksen Barys Astanan kanssa.
Maajoukkueura
Ryspajev pelasi alle 20-vuotiaiden IB-divisioonan MM-kilpailuissa vuonna 2015 voittaen kultaa sekä alle 18-vuotiaiden IB-divisioonan MM-kilpailuissa vuonna 2013 voittaen kultaa. Hänet nimettiin myös Kazakstanin vuoden 2016 miesten MM-joukkueeseen, mutta Ryspajevin kisapassia ei lopulta kuitenkaan leimattu.
Syukuro Manabe
Syukuro Manabe (s. 21. syyskuuta 1931 Shingū, Japanin keisarikunta ) on japanilais-yhdysvaltalainen meteorologi ja klimatologi, joka oli luomassa ensimmäistä maailmanlaajuista ilmastomallia. Hänen tutkimuksensa on ollut ilmastonmuutoksesta ja ilmaston lämpenemisestä tehtyjen tutkimusten pohjalla.
Tutkijaksi Yhdysvaltoihin
Manabe syntyi Japanissa vuonna 1931. Hän valmistui Tokion yliopistosta vuonna 1958. Japanilaisille tieteilijöille oli toisen maailmansodan jälkeisenä aikana hankalaa työllistyä kotimaassaan, minkä takia monet lähtivät etsimään parempia työmahdollisuuksia Yhdysvalloista, missä kylmä sota takasi monille aloille tasaisen hallituksen tuen.
Manaben Yhdysvaltoihin toi Yhdysvaltain sääviraston johtaja Joseph Smagorinsky, joka palkkasi Manaben tutkijaksi. Manabe päätyi Yhdysvalloissa kehittämään matemaattisia malleja sääoloja ja pitkiä ilmastotrendejä varten.
Ensimmäiset toimivat yleiset virtausmallit
Manabe teki yhteistyötä Smagorinskyn ja sääviraston virtausmalliryhmän kanssa. He kehittivät ensimmäiset toimivat mallit Maan ilmastosta, minkä ansiosta oli ensimmäistä kertaa mahdollista huomioida ilmakehän ja valtamerten väliset monimutkaiset vuorovaikutukset. Manaben ja kumppaneiden malli tunnetaan nimellä yleinen virtausmalli. Tutkimus julkaistiin vuonna 1967 Journal of Atmospheric Sciences -lehdessä, ja se tunnustettiin nopeasti geofysiikan ja meteorologian läpimurroksi.
Manabe jatkoi yleisen virtausmallin parissa ja pyrki löytämään lisätietoja lisääntyvän hiilidioksidin vaikutuksesta ilmastoon. Työn tuloksena vuonna 1975 julkaistiin vaikutusvaltainen tutkimus, joka lisäsi uusia muuttujia ilmastojärjestelmään. Se myös osoitti ilmaston lämpenemisen voimistuvan hiilidioksidimäärän kasvaessa. Manaben tutkimusryhmä julkaisi 1970- ja 1980-lukujen aikana useita tutkimuksia, jotka olivat muodostamassa IPCC:n ensimmäisen, vuonna 1988 julkaistun maailmanlaajuisen arvion ilmastonmuutoksesta.
Manabe oli toiminut Princetonin yliopiston professorina vuodesta 1968 saakka, kun hän vuonna 1997 siirtyi Japaniin ilmastonmuutokseen keskittyneen tutkimuslaitoksen johtoon. Manabe palasi vuonna 2002 Princetonin yliopistoon vierailevaksi tutkijaksi. Vuodesta 2005 hän on toiminut Princetonin yliopiston vanhempana meteorologina, ja vuosina 2006–2013 hän oli vierailevana professorina Nagoyan yliopistossa.
Yksityiselämä
Manabe on ollut vuodesta 1962 asti naimisissa Nobuko Manaben kanssa. Syukuro Manabe sai vuonna 1975 Yhdysvaltain kansalaisuuden.
Tunnustukset ja merkitys
Manabe sai vuonna 1992 ensimmäisen Blue Planet -palkinnon. Vuonna 1997 hän sai Volvon ympäristöpalkinnon. Benjamin Franklin -mitali myönnettiin Manabelle vuonna 2016 ja Crafoord-palkinto vuonna 2018. Crafoord-palkinnon perusteluissa mainittiin, että Manaben työ on ollut perustana kaikille nykyaikaisille ilmastomalleille ja ilmastotutkimukselle, sillä hänen luomansa matemaattiset mallit antoivat tieteilijöille paremmat mahdollisuudet tutkia Maan ilmastojärjestelmää.
Mesoplodon traversii
Mesoplodon traversii on harvinainen nokkavalaiden heimoon kuuluva valaslaji. Tutkijat epäilevät valaiden elävän suurimman osan elämistään kaukana avomerellä, minkä vuoksi niistä on hyvin vähän tietoa ja havaintoja. Lajilla ei ole suomenkielistä nimeä.
Vuonna 2010 Uuden Seelannin Opape Beachilta löydettiin kuolleena kaksi Mesoplodon traversii -lajin yksilöä. Yksilöt määritettiin ensin suippokuononokkavalaiksi, mutta tutkijat selvittivät DNA:n perusteella niiden olleen Mesoplodon traversii -lajia. Tätä ennen laji tunnettiin vain luulöytöjen perusteella.
Poltetun Njállin saaga
Hrútr and Hallgerðr
Hrútrilla on myös veli, Höskuldr, jolla on kaunis tytär nimeltä Hallgerðr. Jo saagan alussa Hrútr ihmettelee, mistä ”varkaan silmät” ovat sukuun tulleet, ja viittaa näin Hallgerðriin. Myöhemmin kerrotaan Hallgerðrin kahdesta ensimmäisestä avioliitosta. Kumpikin päättyy niin, että Hallgerðrin kasvatusisä Þjóstólfr surmaa aviomiehet. Hallgerðr on itse myötävaikuttanut ensimmäisen miehensä surmaan, mutta toiseen mieheensä hän on ollut kiintynyt. Eräänä päivänä avioparin välillä on erimielisyyksiä, ja sen vuoksi Þjóstólfr surmaa myös toisen aviomiehen. Tappo ei ole Hallgerðrille mieluinen. Hrútr kostaa sen surmaamalla Þjóstólfrin.
Gunnarr ja Njáll
Seuraavaksi saaga siirtyi kuvaamaan Gunnarr Hámundrinpoikaa (isl. Hámundarson) ja Njáll Þorgeirrinpoikaa (isl. Þorgeirsson). Miehet ovat läheisiä ystävyksiä. Heistä Gunnarr on urheudessaan ja fyysisissä kyvyissään ja taidoissaan voittamaton, kun taas Njáll tunnetaan suuresta viisaudestaan. Kun Gunnarrin velvollisuudeksi tulee esittää uudelleen vaatimus Unnrin myötäjäisten palauttamisesta, Njáll keksii hänelle keinot tehtävän suorittamiseen, ja Hrútr joutuu taipumaan.
Hrútrin ja Njállin epäilykset osoittautuvat oikeiksi, kun Hallgerðr riitaantuu Njállin vaimon, Bergþóran, kanssa. Hallgerðr yllyttää muutamia miehiä tappamaan Njállin tilanväkeä ja Bergþóra vastaa näihin tekoihin järjestämällä niin, että kukin tappo kostetaan. Jokaisen tapon jälkeen heidän aviomiehensä sovittelevat surmat sopimalla korvauksista kunkin tapetun statuksen mukaisesti. Viides Hallgerðrin yllytyksen uhreista on Njállin poikien kasvatusisä Þórðr. Mukana Þórðria surmaamassa on myös Þráinn Sigfússinpoika (isl. Sigfússon), joka on Gunnarrin sukulaismies ja Hallgerðrin tyttären mies. Kostonkierteen jälkeen Njáll ja Gunnarr sopivat asian, mutta Þráinnin läsnäolo Þórðrin tappopaikalla aiheuttaa myöhemmin ongelmia.
Gunnarr ja Hallgerðr
Seuraavaksi Hallgerðr laittaa yhden orjistaan, Melkólfrin, ryöväämään Otkell-nimisen miehen. Gunnarr yrittää välittömästi sovitella konfliktia, mutta hänen tarjoustaan ei hyväksytä. Gunnarria vastaan nostetaan käräjäjuttu, jonka Gunnarr kuitenkin Njállin avulla voittaa. Riidellessään Hallgerðrin kanssa tämän järjestämästä ryöstöstä Gunnarr vihanpuuskassa läimäyttää Hallgerðria.
Myöhemmin Otkell haavoittaa Gunnarria vahingossa, ja vaikka onkin haluton tappamaan, Gunnarr kostaa kokemansa häpeän. Veljensä Kolskeggrin avustamana Gunnarr surmaa Otkellin ja tämän seuralaiset. Njállin avustuksella asia saadaan soviteltua, ja Gunnarrin maine kasvaa. Njáll kuitenkin varoittaa Gunnarria, että tämä olisi alku tämän tekemille tapoille.
Gunnarr suostuu hevostappeluun Starkaðr-nimisen miehen kanssa. Vastapuoli kuitenkin huijaa, ja Gunnarr on jälleen keskellä konfliktia. Njáll yrittää toimia sovittelijana, mutta Þorgeirr Starkaðrinpoika (isl. Starkaðsson) ei suostu sovintoon. Gunnarrin matkatessa kahden veljensä kanssa Starkaðr ja tämän liittolaiset väijyvät heitä ja hyökkäävät heidän kimppuunsa. Gunnarr veljineen surmaa hyökkääjistä neljätoista, mutta Gunnarrin veli Hjörtr kuolee.
Juonittelujen taustalla näyttää olevan Hrútrin ensimmäisen vaimon, Unnrin, poika Mörðr Valgarðinpoika (isl. Valgarðsson). Mörðr vihaa ja kadehtii Gunnarria ja käyttää muita hyväkseen saavuttaakseen päämääränsä. Hän on saanut tietää Njállin ennustaneen, että Gunnarr kuolisi, jos hän tappaisi kahdesti samasta suvusta. Hän yllyttää aiempiin sovitteluratkaisuihin tyytymättömiä miehiä hyökkäämään Gunnarrin kimppuun. Gunnarr voittaa jälleen taistelun, mutta tulee tappaneeksi toisen miehen sellaisesta suvusta, josta on jo yhden surmannut. Surmien sovittelun seurauksena on, että Gunnarrin ja Kolskeggrin tulisi lähteä pois Islannista kolmen vuoden ajaksi.
Gunnarrin ja Kolskeggrin lähtöä valmistellaan, mutta miesten ratsastaessa pois Gunnarr tippuu hevosensa selästä ja tulee katsoneeksi kotiinpäin. Hän on näkemästään niin otettu, että päättää jäädä sittenkin Islantiin. Gunnarrista tulee näin lainsuojaton, joka olisi kenen tahansa surmattavissa. Hän jatkaa eloaan Islannissa kuin mitään ei olisi tapahtunut, mutta Mörðr ja hänen muut vihollisensa hautovat kostoa. He hyökkäävät Gunnarrin kimppuun tämän ollessa kotona, mutta Gunnarr puolustautuu urhoollisesti, kunnes hänen jousensa jänne katkeaa. Hallgerðr kieltäytyy antamasta hiuksiaan jousen uutta jännettä varten kostona siitä, että Gunnarr on aiemmin läimäyttänyt häntä. Lopulta viholliset surmaavat Gunnarrin.
Kári Sölmundrinpoika ja Njállin pojat
Þráinn Sigfússinpoika ja Njállin kaksi nuorempaa poikaa hankkivat mainetta ja kunniaa Norjassa. Þráinn tuo matkalta mukanaan pahantahtoisen miehen nimeltä Hrappr, kun taas Njállin pojat tuovat jaloksi mieheksi osoittautuneen Kári Sölmundrinpojan (isl. Sölmundarson), joka nai Njállin tyttären. Njállin pojat ovat kuitenkin katkeria Þráinnille, joka piilotellessaan Hrappria jaarli Hákonilta on aiheuttanut Njállin pojille ongelmia. Vaikka ei pidäkään asian esille ottamista järkevänä, Njáll auttaa poikiaan asiansa ajamisessa. Þrainn ei suostu sovitteluratkaisuun, ja hänen seuralaisensa, mukaan lukien Hallgeðr, pilkkaavat Njállin poikia näiden tavatessa.
Njállin pojat väijyvät Þráinnia ja tämän joukkoja. Skarpheðinn surmaa Þráinnin ja lisäksi hyökkääjät tappavat neljä miestä, mukaan lukien Hrapprin. Þráinnin veli Ketill on naimisissa Njállin tyttären kanssa, ja Njáll solmii sovun Ketillin kanssa. Välttääkseen riitaisuuksia Njáll ottaa Þráinnin pojan Höskuldrin kasvatikseen. Höskuldr kasvaa Njállin taloudessa ja Njáll rakastaa häntä paljon. Kun Höskuldrista tulee täysi-ikäinen, Njáll yrittää löytää tälle arvon mukaisen puolison, Hildigunnrin. Hildigunnr kuitenkin kieltäytyy ja lupautuu puolisoksi Höskuldrille vain, jos tästä tulisi goði-päällikkö. Njáll onnistuu hankkimaan Höskuldrille päällikkyyden saatuaan yleiskäräjillä aikaan viidennesoikeuden perustamisen, ja Höskuldr ja Hildigunnr menevät naimisiin.
Saaga kertoo tässä vaiheessa myös islantilaisten kääntymisestä kristityiksi vuoden 999 käräjillä.
Höskuldrin surma ja Njállin perheen polttaminen
Höskuldr menestyy päällikkönä kun taas Mörðr Valgarðrinpoika katsoo oman päällikkyytensä heikkenevän. Hän yllyttää Njállin poikia Höskuldria vastaan. Nämä lankeavat Mörðrin ansaan. Eräänä päivänä he menevät ja surmaavat Höskuldrin tämän ollessa kylvämässä pellollaan. Njállille Höskuldrin kuolema on suuri menetys, ja hän suree kasvattipoikansa kuolemaa kovin.
Käräjien jälkeen saagassa kuvataan näkyjä ja ilmestyksiä, jotka enteilevät yhteenottoa. Flosi miehineen saapuu Njállin tilalle ja sytyttää talon tuleen. Hän sallii naisten poistua talosta, mutta surmaa Helgi Njállinpojan, joka yrittää poistua naiseksi pukeutuneena. Flosi pyytää myös Njállia ja Bergþóraa tulemaan ulos, mutta nämä kieltäytyvät ja sanovat mieluummin kuolevansa yhdessä poikiensa kanssa. Njáll sanoo olevansa liian vanha kostamaan näiden kuoleman. Njáll perheineen kuolee tulipalossa, mutta paikalla ollut Kári Sölmundrinpoika pääsee pakenemaan. Flosi ymmärtää, että Kári tulisi kostamaan perheen sisäänpolton.
Taistelu yleiskäräjillä
Njállin perheen sisäänpolttoa puidaan yleiskäräjillä. Kumpikin osapuoli ajaa asiaansa. Flosi suostuttelee laintuntijoista Eyjólfr Bölverkrinpojan (isl. Bölverksson) puolustamaan omaa puoltaan. Toinen osapuoli taas painostaa Mörðr Valgarðrinpojan hoitamaan asiaa. Taustalla vaikuttaa Njállin toinen kasvattipoika Þórhallr, jolle Njáll on opettanut lakia, mutta joka ei pysty osallistumaan asian ajoon käräjille, koska joutuu tulehtuneen jalkansa vuoksi lepäämään käräjäpaikalla teltassa. Osapuolet eivät saavuta käräjillä sopua, ja kun lailliset keinot eivät näytä johtavan mihinkään Þórhallr raivostuu, puhkaisee jalassaan olevan paiseen ja mädän ja veren virratessa maahan hän aloittaa taistelun. Useampi mies, mukaan lukien Flosin sukulaismies Ljótr saa surmansa, ennen kuin Snorri goði saa vastapuolet erotettua toisistaan.
Ljótrin isä, Hallr Síðalainen jättää vaatimatta korvauksia poikansa surmasta saadakseen aikaan sovun. Rauha saadaan solmittua, ja sen seurauksena käräjillä olleet maksavat yhdessä Hallrille korvauksen, josta tulee yhteensä nelinkertainen määrä aiempiin vastaaviin korvauksiin verrattuna. Njállin perheen polttajat tuomitaan maanpakoon.
Neo
Neo, NEO tai neo voi tarkoittaa seuraavia:
Poltetun Njállin saaga
Koston kierteen jälkimainingit
Flosi tekee pyhiinvaelluksen Roomaan, saa siellä synninpäästön itseltään paavilta ja palaa sitten Islantiin. Kári lähtee hänkin pyhiinvaellukselle etelään ja saa synninpäästön. Sitten hän seuraa Flosia, mutta joutuu haaksirikkoon lähellä Flosin tilaa. Kári ja Flosi kohtaavat kun Kári tulee pyytämään Flosilta apua ja he solmivat lopulliset rauhan. Kári ottaa puolisokseen Höskuldrin lesken, Hildigunnrin. Flosin lopusta kerrotaan, että hän matkaa vanhana miehenä Norjaan, mutta lähtee paluumatkalle hyvin myöhään syksyllä, hyvin huonokuntoisella aluksella. Ihmisten puhuessa aluksen kunnosta, Flosi toteaa sen olevan juuri sopiva vanhalle miehelle, joka tulisi kuolemaan. Matkalla Norjasta Islantiin Flosi katoaa, eikä häntä nähdä enää koskaan.
Luettelo Nvidian grafiikkapiireistä
Tämä sivu sisältää tiedot Nvidian grafiikkasuorittimista.
DirectX-versiot
DirectX versio jota näytönohjain tukee.
OpenGL-versiot
OpenGL versio jota näytönohjain tukee.
Sisulla ja sydämellä
Sisulla ja sydämellä on Yrjö Nortan ohjaama suomalainen komediallinen urheiluelokuva vuodelta 1947.
Luettelo Nvidian grafiikkapiireistä
OpenGL-versiot
Taulukot on jaoteltu alla olevan mukaan:
Sisulla ja sydämellä
Elokuvan alkuperäisaiheen kirjoittaja, Hufvudstadsbladetin silloinen toimittaja J. E. Westerberg eli Erik "Tex" Westerberg näytteli elokuvassa Topi Kallion roolia.
Luettelo Nvidian grafiikkapiireistä
Ominaisuudet
Compute Capability: 1.1 (G92 [GTS250] GPU) Compute Capability: 1.2 (GT215, GT216, GT218 GPUs) Compute Capability: 1.3 double precision tuki  GPGPU ohjelmille. (Vain GT200a/b grafiikkapiireissä)
Sisulla ja sydämellä
Juoni
Elokuva kertoo ylioppilaista, jotka päättävät heittää haasteen teekkareille: keväällä komitea lähettää kirjeen ja ehdottaa alkusyksystä pidettäväksi koulujenvälistä urheilukilpailua, yliopistolaiset vastaan teekkarit. Muuten suunnitelmat ovat selvät, mutta teekkareilla on mestariluokan edustajan ansiosta selkeä ylivoima nyrkkeilyssä. Juoksua harrastava Pena kosiskelee Lailaa, joka puolustaa kaikkien pilkkaamaa lukutoukkaa Mattia. Pena haluaa nöyryyttää Mattia Lailan silmissä ja taivuttaa ystävänsä Hempan kanssa tämän lähtemään kesäloman jälkeen nyrkkeilykehään pelastamaan koulun mainetta. Matti ottaa haasteen vastaan ja lähtee kesäloman ajaksi maalle treenaamaan huippuvalmentajan kanssa. Laila saapuu naapurikartanoon ystävänsä kanssa harjoitellakseen uintia. Kesän aikana Matin ja Lailan välit lämpenevät, mutta kirjat ja hyönteiset paremmin kuin ihmiset tunteva Matti ei osaa ottaa tilannetta haltuunsa, vaikka Laila hänelle huokaileekin. Ottelun alkutunnelmissa syksyllä sattuu monenlaisia kommelluksia, ja niiden loppuhuipennuksena nähdään ylioppilaiden ja teekkareiden nyrkkeilyottelu.
Vastaanotto
Urheiluelokuva sai pääosin myönteisen vastaanoton aikalaiskriitikoilta. Eräs kriitikko arvioi filmin suurimman heikkouden olevan ”kehno ohjaus Nortan kaltaiselta älykkäältä teknikolta ja pitkän linjan ammattilaiselta.” Toisen arvostelijan mukaan elokuvan alku on hyvin tyypillistä kotimaista viihde-elokuvaa, jonka parissa rooleihinsa sopivien näyttelijöiden ja viattoman maailmankuvan ansiosta viihtyy. Lyhyesti filmiä luonnehdittiin ”pirteäksi ja harmittomaksi ajanviete-elokuvaksi”. Myös näyttelijöiden suoritukset saivat kiitosta.
Luettelo Nvidian grafiikkapiireistä
GeForce 900 sarja
GeForce 900 sarjan näytönohjaimet työpöytäkäyttöön. GM20x grafiikkapiirit perustuvat Maxwell arkkitehtuuriin.
Geforce 16xx sarja
Geforce 16xx- sarja on keskihintaisten näytönohjainten sarja.
GeForce 20xx Sarja
Rtx 20xx sarja esiteltiin 2018.
RTX 30xx
Rtx 30xx esiteltiin 2020, näiden saatavuus on ollut huono.
GeForce Go 7 -sarja
GeForce Go 7 -sarja kannettaviin tietokoneisiin.
GeForce 8M -sarja
GeForce 8M -sarja kannettaville tietokoneille.
GeForce 9M -sarja
GeForce 9M -sarja kannettaviin tietokoneisiin.
GeForce 200M (2xxM) -sarja
GeForce 200M -sarja kannettaviin tietokoneisiin.
Aiheesta muualla
https://www.nvidia.com/fi-fi/geforce/rtx/
Avi Arad
Avi Arad (, s. 1948 ) on Israelista kotoisin oleva yhdysvaltalainen liikemies ja elokuvatuottaja. Hänestä tuli Toy Bizin toimitusjohtaja 1990-luvulla ja hän on toiminut tämän jälkeen useissa Marvel Entertainmentin viroissa sekä Marvel Studiosin perustajana. Hän on tuottanut useita supersankarielokuvia.
Arad syntyi Israelissa puolalaislähtöisille vanhemmille. Hän oli armeijan palveluksessa 1965–1968 ja haavoittui kuuden päivän sodassa. Hän muutti Yhdysvaltoihin vuonna 1970 ja opiskeli Hofstra Universityssä.
Mario Party 5
Mario Party 5 on Hudson Softin kehittämä ja Nintendon julkaisema Mario Party -pelisarjan viides osa. Peli julkaistiin Pohjois-Amerikassa 10. marraskuuta, Japanissa 23. marraskuuta ja Euroopassa 5. joulukuuta 2003. Peli on toinen Mario Party -peli, joka on kehitetty Nintendo GameCubelle.
Peli sijoittuu Dream Depotin kuvitteelliseen maailmaan, joka sisältää seitsemän erilaista pelilautaa. Yksinpelissä pelaajan kuuluu voittaa lukuisia pelejä Koopa Kidsejä vastaan ja pysäyttää Bowser valloittamasta Dream Depotia. Peli sisältää myös moninpelitilan, jossa pelataan muita pelaajia vastaan valikoidulla pelilaudalla, sekä lukuisia minipelejä, joita pelataan aina kun jokainen pelaaja on mennyt yhden vuoron läpi.
Arvostelijat pitivät uusista minipeleistä, vaikka joitakin lukuisia vanhoja ongelmakohtia kritisoitiin. Pelistä tuli osa Nintendon Player’s Choice -kokoelmaa vuonna 2004 ja samana vuonna peli voitti myös Console Children -palkinnon.
Pelaaminen
Mario Party 5 sisältää aiemmista Mario Party -peleistä tutun pelaamistyylin, jossa täytyy kiertää ympäri pelilautaa ja voittaa muut Mario-hahmot. Pelaajan tavoitteena on aiempien pelien tapaan saada eniten tähtiä, joita voi ostaa erikseen näytetyiltä paikoilta.
Kolikoista suuren osan saa voittamalla minipelejä jotka alkavat aina kun jokainen pelaaja on käyttänyt oman vuoronsa. "Party Modessa" pelaajat voivat pelata valitulla pelilaudalla joko toisiaan vastaan tai pareittain. Edeltäjänsä tavoin pelaaja voi määrätä erien määrän ja säätää tekoälyohjattujen hahmojen vaikeustasoa.
Mario Party 5 sisältää kymmenen pelattavaa hahmoa, joihin lukeutuu kolme lisähahmoa Toad, Boo ja Koopa Kid. Hudson Soft poisti Donkey Kongin pelattavista hahmoista, mutta hänet voi kuitenkin kohdata "DK-ruudussa", jossa pelaaja voi saada lisää kolikoita tai lisää tähtiä. Edeltäjäpelit käyttivät avustekauppoja ainoina paikkoina joista pystyi saamaan avusteita, mutta Mario Party 5 käyttää capsule systemiä. Capsulesit eli kapselit ovat säiliöitä, jotka pitävät tiettyä avustetta jonka saa kun ohittaa Capsule Machinen pelilaudalla. Avusteilla on eri tarkoitukset tässä pelissä kuten edeltäjässä.
Pelilaudat sisältävät Dream Depotiin liittyvän teeman, joista jokaisella on Dream-teksti lopussa paitsi Bowser's Nightmare -laudalla. Jokainen lauta sisältää muutaman tyyppisiä ruutuja, joissa voi pelata erikoisia minipelejä, joita ei voi pelata säännöllisesti. Jotkut ruudut, erityisesti "happening"-ruudut sisältävät aina joko pahan tai hyvän yllätyksen; esimerkiksi Mecha Bowseria muistuttava iso robotti ampuu kaikki ne pelaajat lähtöön, jotka joutuvat kyseiseen ruutuun. Tämä juttu sijaitsee Toy Dream -laudalla.
Mario Party 5 sisältää ”Super Duel” -muodon, jossa pelaaja voi ohjata erilaisia ajoneuvoja. Jokaisen ajoneuvon komponentin voi ostaa erikseen; näiden osien ei tarvitse yhdistyä tyylillisesti ja edistää ajoneuvon tilastoja muun muassa terveyden ja nopeuden osalta. Kun ajoneuvo on koottu ja nimetty, se voi sitoutua robottien tai ihmisten kanssa Single-otteluissa tai Tournamenteissa.
Tarina
Mario Party 5:n tarinatila on täysin erilainen kuin Mario Party 3:n tai Mario Party 4:n tarinatilat. Tarinassa on kolme erilaista Koopa Kidiä (punainen, vihreä ja sininen). Ainoa tapa päihittää heidät ja läpäistä pelilaudat on viedä heiltä kolikot. Peli päättyy, jos pelaaja ei saa kaikkia kolikoita tai päihitä kaikkia Koopa Kidejä 15 erässä.
Kun pelaaja on läpäissyt kaikki viisi pelilautaa, hän kohtaa Bowserin viimeisessä tasossa nimeltään Frightmare, jossa pelaaja ottelee yksi vastaan yksi -tyyppisen minipelin Bowseria vastaan. Kyseisessä taistelussa on neljä osaa. Ensin pelaaja ottelee robotti Koopa Kidsejä vastaan, sitten pelaajan pitää selviytyä 30 sekuntia kolmen tulirenkaan keskuudessa, jonka jälkeen pelaaja kohtaa Bowserin. Pelaajan pitää saada Bowser hyppäämään laatalle kolme kertaa läpäistäkseen osa 3:n. Osa 4 on viimeinen taistelu, jossa Bowser kasvaa ja sen jälkeen pelaajan täytyy heittää tulipalloja viidesti Bowseriin läpäistäkseen pelin. Voittaessaan pelaaja avaa seitsemännen pelilaudan, Bowser's Nightmare -laudan.
Kehitys
Nintendo esitteli Mario Party 5:n ensimmäistä kertaa E3 2003-messuilla. Pelattavassa demossa oli kahdeksan minipeliä. Julkaisun jälkeen Nintendo antoi Mario Party 5:lle Player’s Choice -tunnuksen, joka annettiin yli miljoonan kappaleen myynnin takia.
Hooper ratings
Hooper ratings oli radion kuuntelijalukujen tutkimiseen käytetty järjestelmä. Nimensä se sai tutkimuksia suorittaneen C. E. Hooperin mukaan, ja menetelmä otettiin käyttöön 1934. Hooper ratingsit määräytyivät pitkälti samoin perustein kuin sen pääkilpailijan tuottamat Crossley ratingsit. Tutkimus tehtiin puhelinkyselyillä, mutta puhelimeen vastaajilta kysyttiin, mitä he kuuntelevat sillä hetkellä, toisin kuin Crossleyssa, jossa kysyttiin mitä vastaaja oli kuunnellut edellisenä päivänä. Hooperin menetelmää pidettiin luotettavampana, ja 1940-luvun puolessavälissä siitä tuli pääasiallinen mittausmenetelmä. Vuonna 1950 ACNielsen osti mittauksia suorittaneen C. E. Hooper Companyn, ja nykyään Nielsen ratingsit ovat Yhdysvalloissa pääasiallinen television katsojalukujen seurantakeino. Radion kuulijalukuja mitattaessa puolestaan valta-asema on Arbitron ratingseilla.
Rating-arvo määräytyi sen mukaan, miten suuri osa vastaanottimen haltijoista kuunteli tiettyä lähetystä. Jos esimerkiksi Yhdysvalloissa laskettiin olevan 100 miljoonaa radiovastaanotinta, ja näiden haltijoista 20 miljoonaa kuunteli samaa ohjelmaa, niin kyseisen ohjelman rating oli 20. Toisin sanoen yksi rating-piste vastasi miljoonaa kuulijaa. Arvoja voitiin laskea myös esimerkiksi kaupunki- tai aluekohtaisesti.
Luzoninsinimonarkki
Luzoninsinimonarkki (Hypothymis helenae) on monarkkien heimoon kuuluva varpuslintu.
Levinneisyys
Luzoninsinimonarkkia tavataan Filippiineillä. Lajia on kuvattu harvinaiseksi ja se on vähenemässä elinympäristöjen tuhoutumisen takia. Se on luokiteltu silmälläpidettäväksi.
Markku Saksa
Markku Saksa on suomalainen vapaa toimittaja ja tietokirjailija, joka on kirjoittanut paljon Latinalaisen Amerikan tapahtumista ja yhteiskunnallisesta kehityksestä.
Markku Saksa valmistui Sanomien toimittajakoulusta 1967.
Saksa on 1980-luvun loppupuolelta asti ollut naimisissa diplomaatti Anne Lammilan kanssa, joka on heidän avioliittonsa aikana työskennellyt Madridissa, Helsingissä, Pariisissa, Washington DCssä, Méxicossa, Pietarissa ja nyt Etelä-Afrikassa. Lammila toimi myös päällikkönä Pietarin pääkonsulaatissa. Markku Saksa on raportoinut jutuissaan erityisesti Meksikosta, mutta myös Venäjältä pariskunnan asuessa Pietarissa.
Jim Lee
Lee oli syntynyt Soulissa, Etelä-Koreassa. Hän kasvoi St. Louisissa, Missourissa, jossa hän kasvoi ”tyypillisen keskiluokan lapsuuden”. Vaikka hän on saanut korealaisen nimen syntymässä, hän valitsi nimen Jim, kun hänestä tuli USA:n kansalainen 12-vuotiaana.
Joachim Wanke
thumb|right|Joachim Wanke
Joachim Wanke (s. 4. toukokuuta 1941 Breslau) on saksalainen roomalaiskatolinen piispa. Hänet vihki papiksi Hugo Aufderbeck 26. kesäkuuta 1966. Hänet nimitettiin Erfurt-Meiningenin apostoliseksi koadjuuttorihallitsijaksi ja Castellum in Mauretanian titulaaripiispaksi 2. lokakuuta 1980. Piispaksi konsekroinnin suoritti 26. marraskuuta Joachim Meisner, jota avustivat Bernhard Huhn ja Georg Weinhold.
Wankesta tuli 17. tammikuuta 1981 Erfurt-Meiningenin apostolinen hallitsija, ja 27. kesäkuuta 1994 hänet nimitettiin Erfurtin piispaksi.
Laskettu aika
Laskettu aika voi tarkoittaa ainakin seuraavia asioita:
Belarmino Correa Yepes
Belarmino Correa Yepes (14. heinäkuuta 1930 – 20. maaliskuuta 2020) oli kolumbialainen roomalaiskatolinen piispa. Hänet vihittiin Misioneros Javerianos de Yarumalin papiksi 15. elokuuta 1957 ja nimitettiin Mitún prefektiksi 30. lokakuuta 1967.
Correa Yepes sai 19. tammikuuta 1989 nimityksen San José del Guaviaren apostoliseksi vikaariksi ja Horrea Coelian titulaaripiispaksi. Piispaksi vihkiminen seurasi 8. huhtikuuta. Pääkonsekraattorina toimi Angelo Acerbi, jota avustivat Jesús Emilio Jaramillo Monsalve ja Heriberto Correa Yepes.
Correa Yepes nimitettiin 29. lokakuuta 1999 San José del Guaviaren piispaksi, jona hän toimi, kunnes jäi eläkkeelle 17. tammikuuta 2006.
Rohan Bopanna
Rohan Bopanna (s. 4. maaliskuuta 1980 Bangalore) on intialainen tennispelaaja. Parhaimmillaan hän on sijoittunut tenniksen ATP-maailmanlistalle kaksinpelissä sijalle 213 heinäkuussa 2007 ja nelinpelissä sijalle kahdeksan maaliskuussa 2012. Nelinpelissä hän on voittanut kuusi ATP-turnausta ja hävinnyt 12 kertaa ATP-turnauksen loppuottelussa. Davis Cupissa hän on edustanut Intiaa 16 maaottelussa vuosina 2002–2011.
Filippiiniensinimonarkki
Filippiiniensinimonarkki (Hypothymis coelestis) on monarkkien heimoon kuuluva varpuslintu.
Levinneisyys
Filippiiniensinimonarkkia tavataan Filippiineillä. Lajin populaatioksi arvioidaan 3 500–15 000 yksilöä. Se on vähenemässä elinympäristöjen tuhoutumisen takia, ja on luokiteltu vaarantuneeksi.
Luettelo pikkuplaneetoista: 225001–226000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 225001:stä ja päättyen 226000:een. Kokonaisen luettelon löytää katsomalla Luettelo pikkuplaneetoista.
Kerber
Kerber (kyrillisin kirjaimin Кербер; suom. Kerberos) on Nišin kaupungista kotoisin oleva entinen jugoslavialainen ja nykyinen serbialainen hard rock-yhtye.
1980-luvulla
Alkuperäiset Kerberin jäsenet olivat Goran Šepa "Gale" (laulu), Tomislav Nikolić (kitara), Branislav "Bane" Božinović (koskettimet), Zoran Stamenković (rummut) ja Zoran Madić (basso). Yhtye muutti alkuperäisen nimensä Top (suom. "Tykki") Kerberiksi vuonna 1981. Saman vuoden marraskuussa oli yhtyeen ensimmäinen virallinen konsertti Nišin Muzički klubissa ("Musiikkiklubi"). Vuoden 1982 aikana yhtye teki useita keikkoja eri puolilla Nišiä ja Serbiaa työstäen samaan aikaan ensimmäistä albumiaan. Alkukeväästä 1982 Madić joutui jättämään yhtyeen astuttuaan asepalvelukseen. Hänet korvasi entisen Mama Rock- ja Plamteće Nebo-yhtyeiden jäsen Zoran "Sosa" Žikić, joka toi lisäarvoa yhtyeen lavaesiintymiseen kirveenmuotoisella kitarallaan ja tulenpuhallustaidollaan. Toukokuussa 1983 Kerber voitti Suboticassa Jugoslavian nuorisofestivaalilla (Festival Omladina) ykkössijan kappaleellaan Mezimac ("Suosikki").
Heinäkuussa 1983 Kerber levytti debyyttialbuminsa Nebo je malo za sve ("Taivas on liian pieni kaikille"), joka miksattiin Manchesterissa Nightwingin basistin Gordon Rowleyn tuottamana Strawberry-studiolla. Joulukuussa 1983 Kerber esiintyi lämmittelijänä Uriah Heepille, Ten Years Afterille ja Nightwingille näiden Jugoslavian kiertueilla. Samaan aikaan julkaistiin Kerberin debyyttialbumi, joka sisälsi hitit Mezimac, Nebo je malo za sve ja Heroji od staniola ("Foliosankarit"). Albumin julkaisi ljubljanalainen levy-yhtiö ZKP RTLJ ja levy menestyi heti myyden 10 000 kappaletta ensimmäisen viikon aikana. Tammikuussa 1984 Makedonian-kiertueen aikana ensin Zikić ja sitten Stamenković saivat hepatiittitartunnan, joten maaliskuussa Opatijan musiikkifestivaalilla Stamenkovićia korvasi väliaikaisesti Generacija 5:n rumpali Boban Đorđević. Madić taas palasi lyhyeksi ajaksi basistiksi. Huolimatta hyvästä esiintymisestään raskasta rockia soittanut Kerber ei sopinut pop-tyylisen Opatijan festivaalin konseptiin. Žikićin palattua yhtyeeseen yhtye palasi normaaliin rutiiniin. Ulkoilmakonsertissa Novi Sadissa 19. toukokuuta 1984 Žikić sai toisen asteen palovammoja yrittäessään puhaltaa tulta tuulisissa olosuhteissa. Huolimatta lääkärin neuvoista hän jatkoi esiintymistä. Myöhemmin kiertueella Žikić lauloi kasvot siteissä. Tämän onnettomuuden jälkeen muut jäsenet kielsivät Žikićiä jatkamasta tulenpuhaltamista keikoilla. Kesäkuussa 1984 Kerber toimi Nightwing-yhtyeen lämmittelijänä tämän Jugoslavian kiertueella. Elokuussa rumpali Zoran Stamenković palasi yhtyeeseen osallistuakseen Kreikan-kiertueelle.
Joulukuussa 1984 Kerber matkusti Englantiin nauhoittaakseen toisen albuminsa Ratne Igren ("Sotaharjoitukset" tai "Sotaleikit"). Albumi nauhoitettiin Saughallissa ja tuottajana oli jälleen Gordon Rowley Nightwingista. Englannissa viipymisen aikana yhtye esiintyi Liverpoolissa ja Chesterissä. Englanninkielinen versio kappaleesta Mezimac nimeltään Get Me Out äänitettiin Liverpoolin konsertissa ja julkaistiin uuden albumin viimeisenä raitana. Osan albumin kappaleiden sanoituksista on kirjoittanut sanoittaja-runoilija Duško Arsenijević,, joka jatkoi yhteistyötään Kerberin kanssa vielä myöhemmissä julkaisuissakin. Toukokuussa 1985 vain viikko Ratne igren julkaisemisen jälkeen Stamenković sai kutsun asepalvelukseen ja Boban Đorđević korvasi hänet jälleen kerran. Jugoslavian Live Aid-projekti YU Rock Misija kokosi Kerberin ja 24 muuta jugorock-yhtyettä Belgradin Punaisen tähden stadionille konserttiin, josta muodostui yksi Jugoslavian rockskenen (jugorock) huipentumista. Lokakuussa 1985 rumpali Boban Đorđevićin korvasi entinen Mama Co Co:n, YU grupan ja Leb i Solin jäsen Dragoljub Đuričić. Marraskuussa Kerber sai Smeli Cvet-palkinnon ("Rohkea Kukka") Serbian kommunistiselta nuorisoliitolta ansioistaan rockmusiikin hyväksi. Heinäkuussa 1986 kosketinsoittaja Branislav Božinović vuorostaan sai kutsun asepalvelukseen ja hänen väliaikaiseksi sijaisekseen tuli entinen Slomljena Staklan ja Peđa D ' Boy-yhtyeen jäsen Milorad Džmerković.
Vuonna 1986 Kerber äänitti kolmannen studio-albuminsa Seobe ("Muuttoliike"), jonka tuotti Kornelije Kovač. Seobe sisälsi useita hittejä, kuten "Hajde da se volimo" ("Rakastellaan") ja "Čovek od meda" ("Hunajainen mies"), jossa kuultiin Riblja Čorban keulahahmon Bora Đorđevićin laulua, ), balladeja Kad ljubav izda ("Kun rakkaus pettää"), joka sisältää lainauksen Pero Zubacin runosta "Mostarin sateet" ), Još samo ovu noć mi daj ("Anna minulle vain tämä yö"), power ballad Bolje da sam druge ljubio ("Minun olisi pitänyt suudella muita tyttöjä") ja koskettava balladi "Seobe". Levyä on pidetty Kerberin parhaimpana ja sen menestys toi yli 200 konserttia eri puolilla Jugoslaviaa. Vuonna 1988 ilmestyi albumi Ljudi i bogovi ("Ihmisiä ja jumalia"), jonka tuotti Đorđe Petrović. Suurimmat hitit olivat Svet se brzo okreće ("Maailma pyörii nopeasti"), Od srca daleko ("Kaukana sydämestä") ja balladi Na raskršću ("Risteyksissä"). Saman vuoden kesällä Žikić jätti yhtyeen ja tilalle tuli entinen Bulevar-, Suncokret- ja Idoli-yhtyeistä tunnettu Branko Isaković. 12. joulukuuta 1988 Kerber äänitti ensimmäisen live-albuminsa 121288. , jota niin kriitikot kuin kuuntelijatkaan eivät ottaneet hyvin vastaan. Tämän julkaisun jälkeen yhtye päätti pitää kahden vuoden tauon.
1990-luvulla
Vuoden 1990 lopulla ilmestyi yhtyeen viides studioalbumi nimeltään Peta strana sveta ("Maailman viides kylki"), jonka tuotti Saša Habić. Kerber äänitti Belgradin kevätfestivaalilla coverina Zdravko Čolićin kappaleen "April u Beogradu" ("Belgradin huhtikuu"). Tämän tapahtuman jälkeen yhtye jäi pitkälle tauolle. Jugoslavia oli mullistusten kourissa ja vuotta myöhemmin valtio ajautui hajoamissotiin. Tauon aikana vuonna 1994 yhtye teki musiikin näytelmään Blues osmeh ("Blues-hymy"). Samana vuonna "Mezimac" julkaistiin Komuna-yhtiön julkaisemalla jugorockin oleellisia kappaleita koonneella kokoelma-albumilla Pakleni vozači: Jugoslovenski hard rock (Aaveajajat: Jugoslavian hard rock).
Vuonna 1998 Kerber järjesti 15-vuotisjuhlakonserttinsa Nišin linnoituksessa. Kappaleen Sveti Nikola demo äänitettiin ja pian se päätyi radioon, mutta suunnitellun uuden albumin nauhoittamista lykättiin. Vuonna 1999 Kerber esiintyi Ronnie James Dion lämmittelijänä Sofiassa, Bulgariassa, minkä jälkeen jäi jälleen tauolle.
Uuden vuosituhannen alku
Uudella vuosituhannella Kerber on virallisesta olemassaolostaan huolimatta esiintynyt vain ajoittaisesti. Helmikuun 9. päivä 2006 yhtye esiintyi alkuperäiskokoonpanossaan ensimmäisen kerran 23 vuoteen Serbian kansallisteatterissa Novi Sadissa. Vuonna 2008 PGP-RTS julkaisi kokoelma-albumin Svet se brzo okreće - The Best of ja seuraavana vuonna sama levy-yhtiö julkaisi CD-kokoelmaboksin Sabrana dela ("Kootut kappaleet"). Boksi sisälsi kaikki Kerberin kuusi studioalbumia CD-muodossa ja seitsemäntenä levynä "Sveti Nikola"-kappaleen. Boksin julkaisun jälkeen Kerberin alkuperäinen basisti Zoran Madić palasi yhtyeen riveihin.
Perintö
Serbialainen rocklaulaja Viktorija tulkitsi kappaleen "Seobe" albumilleen Nostalgija vuonna 2000. Serbialainen heavy metal -yhtye Alogia otti kappaleet "Mezimac" ja "Hajde da se volimo" vuoden 2006 livealbumilleen Priče o vremenu i životu – Live at SKC, jolla vierailee myös Šepa. Serbialainen rock/heavy metal -yhtye Atlantida otti kappaleen "Igraj sad" ("Tanssi nyt") vuoden 2009 albumilleen Put u večnost ("Matka ikuisuuteen").
Vuonna 2000 kappale "Seobe" sijoittui sijalle 43 Rock Expressin julkaisemalla kaikkien aikojen sadan parhaan jugorock-kappaleen listalla. Vuonna 2011 Radio 202:n kuuntelijat valitsivat kappaleen "Mezimac" yhdeksi 60 parhaasta PGP-RTB/PGP-RTS:n julkaisemasta kappaleesta yhtiön 60-vuotisen olemassaolon aikana.
Nakuru
Nakuru on Nakurun piirikunnan pääkaupunki Keniassa. Kaupungin asukasluku on vajaa 300 000 ja voimakkaassa kasvussa. Nakuru on Kenian neljänneksi suurin kaupunki ja sijaitsee Nairobin luoteispuolella noin 1 500 metrin korkeudessa merenpinnasta. Sen lähellä on Nakurujärven kansallispuisto.
Annonsbladet
Annonsbladet för Kimitobygden – Kemiönseudun ilmoituslehti on Kemiössä Kemiönsaarella ilmestyvä tilattava paikallislehti. Lehden päätoimittaja on Michael Nurmi ja lehteä kustantaa Lindan Group. Lehden levikki on 5 238 ja se ilmestyy kerran viikossa torstaina.
Jarno Kivioja
thumb|Jarno Kivioja [[Kalevan kisat 2008|Kalevan kisoissa 2008]] Jarno Lionel Kivioja (s. 7. lokakuuta 1982 Nivala) on suomalainen seiväshyppääjä. Hän edustaa Helsingin Kisa-Veikkoja.
Kiviojan ennätys on Lappeenrannan eliittikisoissa vuonna 2009 hypätty 555 cm. Hän on saavuttanut Kalevan kisoissa hopeaa 2012 tuloksella 525 cm ja viidesti pronssia: vuonna 2006 tuloksella 540 cm, vuonna 2007 tuloksella 525 cm, vuonna 2008 tuloksella 515 cm, vuonna 2009 tuloksella 525 cm ja vuonna 2010 tuloksella 525 cm. Sisäratojen SM-kilpailuissa hän on saavuttanut hopeaa Turussa 2010 tuloksella 532 cm sekä Rovaniemellä 2014 tuloksella 517 cm.
Kungurin piiri
thumb|175px|Kungurin piiri Permin aluepiirin kartalla. Kungurin piiri on kunnallinen itsehallintoalue Permin aluepiirissä Venäjällä. Vuonna 1923 perustetun piirin pinta-ala on 4 416 neliökilometriä. Asukkaita on 46 500 henkeä (vuonna 2009).
Kungurin piiri sijaitsee Permin aluepiirin keskiosassa. Pohjoisessa se rajoittuu Permin ja Tšusovoin piireihin, idässä Lysvan, Berjozovkan ja Kišertin piireihin, etelässä Suksunin, Ordan ja Uinskojen piireihin sekä lännessä Bardan ja Osan piireihin. Pinta-alasta kolmasosa on metsää. Hyötykaivannaisia ovat öljy ja kaasu, kalkkikivi, savi, anhydriitti, rakennuskivi ja turve. Suurimmat joet ovat Sylva ja sen sivujoet Iren, Turka, Šakva ja Babka.
Piiriin kuuluu 19 maalaiskuntaa: Byrma, Filippovka, Goldyrevskoje (keskuspaikka Semsovhoz), Jergatš, Kalinino, Komsomolski, Kylasovo, Lensk, Mazunino, Mohovoje, Nasadka, Nevolino, Plehanovo, Šadeika, Serga, Tihanovskoje (Tjoplaja), Trojelga, Ust-Turka ja Zarubino. Hallinnollinen keskus on Kungurin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Asutuskeskuksia on yhteensä 240.
Piirin kautta kulkevat Permin ja Jekaterinburgin välinen maantie ja rautatie, Permin ja Tšusovoin sekä Permin ja Ufan väliset maantiet. Teollisuus tuottaa etupäässä rakennustarvikkeita. Maatalous on erikoistunut karjanhoitoon.
Piirissä toimii lasten luomistyön keskus, kaksi taidekoulua, kulttuuri- ja vapaa-ajankeskuksia sekä kirjastolaitos. Paikallislehtenä ilmestyy Iskra (”Kipinä”).
Seudulla on useita arkeologisia muistomerkkejä. Nähtävyyksiin kuuluvat maalaiskylien ortodoksiset kirkot. Luonnonmuistomerkeistä merkittävin on Kungurin jääluola.
Kyläraittien kuningas
Kyläraittien kuningas on Jorma Nortimon ohjaama suomalainen elokuva vuodelta 1945. 1800-luvun Suomeen sijoittuva romanttinen maaseutuelokuva kertoo neljän nuoren ihmisen rakkaustarinan.
Vastaanotto
Elokuva ilahdutti aikalaisarvostelijoita, vaikka he myönsivätkin sen heikkoudet muun muassa äänityksessä. Erään kriitikon mukaan suomalainen elokuva tarttui pitkästä aikaa tuttuun maalaiskuvaukseen, ja sekä käsikirjoitukseen että ohjaukseen on saatu vauhtia ja toimintaa niin, että katsoja elää filmin mukana koko ajan, vaikka filmi olikin kuvattu ”sunnuntaisävyisesti”. Esko Töyrin kuvausta kiitettiin, ja näyttelijöistä vain Esko Vettenranta sankarirengin roolissa keräsi mainittavaa huomiota.
Paula Tiso
Paula Tiso on yhdysvaltalainen ääninäyttelijä, joka tunnetuin äänirooli on Lulu videopeleissä Final Fantasy X ja Final Fantasy X-2. Enimmäkseen hän on työskennellyt videopelien parissa, kuten Destroy All Humans! 2, The Sopranos: Road to Respect, Metal Gear Solid 4: Guns of the Patriots ja Fire Emblem Fates. Tiso on tehnyt myös äänirooleja animaatioihin Mighty Max, Dexterin laboratorio ja The Grim Adventures of Billy & Mandy.
Tiso sai Video Game ehdokkuuden parhaan naisäänen kategoriassa videopelistä No More Heroes
Putotohuitti
Putotohuitti (Zapornia tabuensis) on oseanialainen rantakana. Sen elinympäristö käsittää Australian, Tasmanian, Uuden-Seelannin, Papua-Uuden-Guinean, suuren osan Tyynenmeren saaristoa, sekä Filippiinit. Lajista tunnetaan kolme alalajia. Johann Friedrich Gmelin kuvaili lajin holotyypin Tongalta vuonna 1789. pienoiskuva|vasen|250px|Putotohuitti (oikealla) ja [[kääpiöhuitti (vasemmalla)]]
HMS Derwent (L83)
HMS Derwent (viirinumero L83) oli Britannian kuninkaallisen laivaston Hunt-luokan tyypin III saattuehävittäjä toisessa maailmansodassa.
Valmistus
Alus tilattiin 4. heinäkuuta 1940 vuoden 1940 hätäohjelmassa työnumerolla J3988 Vickers Armstrongilta Barrowista, missä köli laskettiin 29. joulukuuta telakkanumerolla 793. Alus laskettiin vesille 22. elokuuta 1941 ja valmistui 24. huhtikuuta 1942.
Palvelus
Huhtikuussa hyväsyntätestien päätyttyä alus siirrettiin Scapa Flowhun viimeisteltäväksi ja varustettavaksi. Toukokuussa aloitettiin miehistön koulutus Kotilaivastossa ja alus määrättiin Välimeren laivaston 5. hävittäjälaivueeseen. Alus liittyi 1. kesäkuuta Clydessä taistelulaiva HMS Nelsonin ja hävittäjä HMS Blackmoren kanssa saattueeseen WS19P suojaamaan Atlantin ylitystä. Suojaus erkani 15. kesäkuuta Freetowniin saavuttuaan saattueesta. Alus jatkoi 19. kesäkuuta saattueen mukana matkaa Kapkaupunkiin. Suojausosastoa täydensivät taistelulaiva HMS Rodney ja hävittäjät HMS Penn, HMS Pathfinder ja HMS Quentin. Suojaus erkani 1. heinäkuuta määränpäähän saavuttuaan saattueesta.
Vielä saapumispäivänään alus lähti kotimatkalle. Elokuun alussa se liittyi Clydestä Gibraltarille matkanneeseen operaatio Pedestalin saattueeseen WS21S. Alus kuului Force X:ään, joka suojaisi saattuetta myös Sisilian kapeikosta Valettan satamaan. Alus erkani 13. elokuuta saattueesta HMS Bicesterin ja HMS Wiltonin kanssa suojatakseen edellisenä päivänä torpedo-osumasta vaurioituneen risteilijä HMS Nigerian takaisin Gibraltarille, jonne osasto saapui 15. elokuuta. Alus siirrettiin Etelä-Atlantille ja Intian valtamerelle.
Maaliskuussa alus liittyi Aleksandriassa Välimeren laivaston 22. hävittäjälaivueeseen, jonka mukana se suojasi saattueita, partioi sekä tuki maavoimien operaatioita. Alus joutui 19. maaliskuuta voimakkaaseen ilmahyökkäykseen Tripolin satamassa. Pyrkiessään ulos satamasta alukseen osui torpedo, jonka räjähdys aiheutti pahoja vaurioita. Aluksen keskiosastot kuten kattilahuone täyttyivät vedellä, jolloin alus menetti liikuntakykynsä. Aluksella sai surmansa kuusi miehistönjäsentä.
Korjaustyöt päätettiin keskeyttää tammikuussa 1945, joten alus siirrettiin reserviin. Se odotti Devonportissa heinäkuuhun saakka aseistuksen ja sotamateriaalin poistoa. Alus sijoitettiin elokuussa lopulta reserviin. Alus makasi ankkuroituna Devonportissa, kunnes syyskuussa 1946 aluksen propulsiojärjestelmä lähetettiin RNECille Manadoniin käytettäväksi meri-insinöörien kouluttamiseen. Alus myytiin 8. marraskuuta BISCOlle, joka siirsi aluksen romuttamisen T. W. Wardille Penryniin. Alus saapui 21. helmikuuta 1947 hinattuna romuttamolle.
Liessaaren silta
thumb|Liessaaren silta Liessaaren silta on puinen Liessaareen johtava silta Lohjalla. Sillan korkeus on kävelytasolta noin kaksi metriä veteen. Sillan korkeimmassa kohdassa rakenteiden päältä on noin viisi metriä veteen. Vesi sillan alla on Liessaaresta päin katsottuna äkkisyvää veneväylän vuoksi.
Schmidt
Schmidt on saksalainen sukunimi, joka merkitsee seppää. Tunnettuja Schmidtejä ovat:
Daniel Hjulström
Daniel Hjulström oli Linköpingistä kotoisin ollut ruotsalainen koristemaalari, joka tunnetaan 1700-luvulla Suomessa ja Ruotsissa tekemistään kirkkomaalauksista.
Hänen merkittävämpänä työnään pidetään Johan Almin viimeistelemiä Uudenkaarlepyyn kirkon katto- ja seinämaalauksia, jotka Hjulström toteutti puolivalmiiksi vuosina 1749–1752. Lisäksi hän on maalannut muun muassa Uudenkaarlepyyn kirkon vanhan alttaritaulun.
Hjulström teki myös yhteistyötä Mikael Toppeliuksen kanssa maalatessaan Pieksämäen vanhan kirkon koristemaalauksia vuonna 1762.
Rumpaliräikkä
Rumpaliräikkä (Zapornia paykullii) on itäaasialainen rantakana. Sen elinympäristö käsittää Venäjän Kaukoidän, Kiinan koillisosan ja Korean niemimaan. Se on muuttolintu, joka talvehtii Kaakkois-Aasiassa ja Indonesiassa. Sven Ingemar Ljungh kuvaili lajin holotyypin Borneon Banjarmasinista ja Jaavan Jakartasta vuonna 1813, ja nimesi sen Gustaf von Paykullin kunniaksi.
ACID
ACID tarkoittaa tietokantajärjestelmien periaatetta, jonka avulla turvataan järjestelmän tietojen eheys kaikissa tilanteissa.
Atomisuus tarkoittaa, että jokin transaktio suoritetaan joko kokonaan tai ei lainkaan: kaikki muutokset suoritetaan kuin ne olisivat yksi operaatio. Esimerkiksi tilisiirtotapahtumassa yhdelle tilille lisääminen ja toiselta tililtä vähentäminen on valmistuttava joko kokonaan tai ei lainkaan.
Eheys takaa, että tietokanta transaktioiden myötä siirtyy yhdestä eheästä tilasta toiseen eheään tilaan.
Eristyneisyys takaa, että transaktiot eivät vaikuta toisiinsa ja toimivat kuin yksin järjestelmässä: transaktioiden väliaikaiset tilat eivät näy toisille transaktioille.
Pysyvyys määrää, että transaktion suorittamisen jälkeen muutokset eivät enää voi kadota järjestelmästä eikä niitä voi perua edes vikatilanteen tapahtuessa.
Moon Martin
John David ”Moon” Martin (31. lokakuuta 1945 Altus, Oklahoma – 11. toukokuuta 2020 Encino, Kalifornia) oli yhdysvaltalainen laulaja, lauluntekijä ja kitaristi.